CELEX: 62009TN0092
Language: ro
Date: 2009-03-02 00:00:00
Title: Cauza T-92/09: Acțiune introdusă la 2 martie 2009 — Strategi Group Ltd/OAPI — Reed Business Information (STRATEGI)

16.5.2009   
            
            
               RO
            
            
               Jurnalul Oficial al Uniunii Europene
            
            
               C 113/39
            
         Acțiune introdusă la 2 martie 2009 — Strategi Group Ltd/OAPI — Reed Business Information (STRATEGI)
   (Cauza T-92/09)
   2009/C 113/78
   Limba în care a fost formulată acțiunea: engleza
   
      Părțile
   
   
      Reclamantă: Strategi Group Ltd (Manchester, Regatul Unit) (reprezentant: N. Saunders, Barrister)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Reed Business Information (Issy-Les-Moulineaux, Franța)
   
      Concluziile reclamantei
   
   
               —
            
            
               Anularea Deciziei Camerei a doua de recurs a Oficiului pentru Armonizare în cadrul Pieței Interne (mărci, desene și modele industriale) din 18 decembrie 2008 în cauza R 1581/2007-2 și trimiterea cererii la OAPI în vederea soluționării și
            
         
               —
            
            
               obligarea OAPI (și a tuturor intervenienților) la plata cheltuielilor de judecată efectuate în prezenta procedură și a celor efectuate în cadrul procedurilor desfășurate în fața camera de recurs a OAPI.
            
         
      Motivele și principalele argumente
   
   
      Persoana care solicită înregistrarea mărcii comunitare: reclamanta
   
      Marca comunitară vizată: marca verbală „STRATEGI”, pentru servicii din clasa 35
   
      Titularul mărcii sau al semnului invocat în sprijinul opoziției: cealaltă parte în procedura care s-a aflat pe rolul camerei de recurs
   
      Marca sau semnul invocat în sprijinul opoziției: înregistrarea franceză nr. 1240 001 a mărcii verbale „Stratégies” pentru produse și servicii din clasele 9, 16, 28, 35, 41 și 42
   
      Decizia diviziei de opoziție: respinge opoziția
   
      Decizia camerei de recurs: anulează decizia diviziei de opoziție
   
      Motivele invocate: încălcarea articolului 43 din Regulamentul nr. 40/94 al Consiliului întrucât camera de recurs a comis o eroare, în special, atunci când a declarat că, în circumstanțele acestei cauze, utilizarea unei mărci ca nume a unei publicații este susceptibilă de a constitui o utilizare a mărcii pentru servicii oferite în respectiva publicație și atunci când a omis să stabilească exigențele de probă corespunzătoare, necesare pentru dovedirea utilizării serioase în astfel de circumstanțe și/sau atunci când a omis să analizeze corespunzător și în baza unor principii corecte probele prezentate; în plus, sau în subsidiar, încălcarea Normei 22 din Regulamentul nr. 2868/95 al Comisiei (1) în măsura în care camera de recurs nu a aplicat corect această dispoziție legală circumstanțelor cauzei, din moment ce a omis să furnizeze indicații cu privire la probele necesare pentru stabilirea dovedirii utilizării și/sau a constat în mod eronat că probele prezentate de către persoana care a formulat opoziția sunt neconcludente pentru dovedirea utilizării mărcii pentru desemnarea serviciilor invocate.
   
      (1)  Regulamentul (CE) nr. 2868/95 al Comisiei din 13 decembrie 1995 de punere în aplicare a Regulamentului (CE) nr. 40/94 al Consiliului privind marca comunitară (JO 1995, L 303, p. 1, Ediție specială, 17/vol. 1, p. 189).